Νικόλαος Ε. Παπαδογιαννάκης

Ο Νικόλαος Ε. Παπαδογιαννάκης είναι Έλληνας Πανεπιστημιακός καθηγητής. Τα ερευνητικά του ενδιαφέροντα εστιάζονται στις Βυζαντινές και Νεοελληνικές Σπουδές, καθώς και στην τοπική Ιστορία. Είναι επίσης ποιητής και μυθιστοριογράφος.

 Βιογραφικά στοιχεία 
Γεννήθηκε το 1942 στον Άγιο Κωνσταντίνο του Νομού Ρεθύμνης. Σπούδασε στην Παιδαγωγική Ακαδημία Ηρακλείου Κρήτης, στο Μαράσλειο Διδασκαλείο, στα Πανεπιστήμια Αθηνών, Μονάχου και Βερολίνου. Από το Ελεύθερο Πανεπιστήμιο του Βερολίνου τού απονεμήθηκε ο τίτλος του διδάκτορα (1983) χάρη στη διδακτορική διατριβή: Studien zu den Epitaphien des Manuel Philes (= Μελέτες στους Επιταφίους του Μανουήλ Φιλή) που εκπονήθηκε με εποπτεία του Καθηγητή Paul Speck. Δίδαξε επί πολλά έτη Γλωσσολογία, Λογοτεχνία, Ιστορία της Ελληνικής Γλώσσας και Διδακτική του Γλωσσικού Μαθήματος στο Παιδαγωγικό Τμήμα Δημοτικής Εκπαίδευσης του Πανεπιστημίου Κρήτης. Διετέλεσε επίσης Κοσμήτορας της Σχολής Παιδαγωγικών Σπουδών του ίδιου Πανεπιστημίου. Μετά τη συνταξιοδότησή του (2009) ανακηρύχθηκε ομότιμος καθηγητής.

 Τιμητικές διακρίσεις 
Στις 11-12-2023 τού απενεμήθη ο Σταυρός των Αγίων Αποστόλων Παύλου και Τίτου ύστερα από απόφαση της Ιεράς Επαρχιακής Συνόδου της Εκκλησίας της Κρήτης.

 Εργογραφία 
Επιστημονικά:

 Speck, Paul: Zufälliges zum Bellum Avaricum des Georgios Pisides. (Συνεργασία). Miscellanea Byzantina Monacensia 24, Universität München, 1980.

 Studien zu den Epitaphien des Manuel Philes (Διδακτορική Διατριβή), Heraklion 1984.

 Πίνακας λέξεων των ποιημάτων του Ν. Καββαδία. Εκδ. Κ.Γ. Παπαγεωργίου, Ηράκλειο 1991.

 Οι προθέσεις. Από την ελληνιστική κοινή μέχρι την όψιμη μεσαιωνική. Εκδ. Κ.Γ. Παπαγεωργίου, Ηράκλειο 1992.

 Ο Κωνσταντίνος Μάνος και το γλωσσικό ζήτημα. Εκδ. «Έλλην», Αθήνα 1997, ISBN 978-960-286-262-9

 Κρητικό Ιατροσόφιον του 19ου αιώνα. Εκδ. «Ιστορική και Λαογραφική Εταιρεία Ρεθύμνου», Ρέθυμνο 2000, ISBN 978-960-858-014-5

 «… και ουχί κολλυβογράμματα». Η διδασκαλία του γλωσσικού μαθήματος επί Κρητικής Πολιτείας. Εκδ. “Gutenberg”, Αθήνα 2002, ISBN 978-960-010-919-1

 Αναγνώσεις. Δέκα (+ ένα) μελετήματα για τη γλώσσα και τη λογοτεχνία. Εκδ. «Έλλην», Αθήνα 2006, ISBN 978-960-286-925-3

Πρακτικά Συνεδρίων (Επιμέλεια):

 Μνήμη Παντελή Πρεβελάκη, Νίκου Καζαντζάκη. Πεπραγμένα των Ημερίδων της 22-3-1996 και 28-11-1997. Ρέθυμνο 2000.

 Αντιχάριτος Ρήματα. Πρακτικά της Ημερίδας «Τιμή στον Δημήτρη Κουκουλομμάτη». (Συνεργασία με την Ελπινίκη Νικολουδάκη-Σουρή), Ρέθυμνο 2011.

 Στοχαστικές Προσαρμογές. Διαπολιτισμικές και διδακτικές όψεις της καβαφικής ποίησης. Πρακτικά Ημερίδας. (Συνεργασία με τον Ανδρέα Φουντουλάκη). Ρέθυμνο 2007.

Λογοτεχνία:

 Δυο κιβωτάρια και μια ιστορία. Μυθιστόρημα. Εκδ. «Λεξίτυπον», Αθήνα 2013, ISBN 978-960-973-865-1

 Ο Αντισκάρος ή «… και τα μάτια της στο πράσινο της Βερόνας». Μυθιστόρημα. Εκδ. «Λεξίτυπον», Αθήνα 2018, ISBN 978-960-597-148-9

 Ερωδιού καλιά. Ποιήματα. Εκδ. «Λεξίτυπον», Αθήνα 2020, ISBN 978-960-597-253-0
 Παραπομπές 

Κατηγορία:Καθηγητές Πανεπιστημίου Κρήτης
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 21ου αιώνα
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών